cy cy cy ceb fi cy nl en cy cy cy cy en ast en en en en en en cy cy en cy cy cy fr es en en cy
Daeth criw bach (ond dethol)o 7 at ei gilydd ym maes parcio Tafarn y Dragon's Head yn Llangenny yn brydlon erbyn 9.30am (gan gynnwys 3 o Gogs sy wedi gweld y goleuni a byw yn y De, un Hwntw afradlon sy'n gorfod byw bellach yn Llanuwchllyn, a 3 Hwntw go iawn!). Roedd llawer gormod o falu c***u ar y dechrau, ond tawelodd pawb erbyn cyrraedd copa Pen y Fal (Sugarloaf i Bruce Lane), tua 11.00am. Tywydd perffaith (braf, oer, clir, dim mymryn o wynt) a golygfeydd godidog dros y Mynyddoedd Duon, Bannau Brycheiniog, a'r mor tu draw i Gasnewydd.
I lawr a ni i Fforest Coalpit ac i fyny eto i hen eglwys Partrishow - wedi i Rhys Dafis helpu ffermwr cloff a ci defaid ddall gyda'u defaid coll ar y ffordd. Ymweld a ffynnon sanctaidd y merthyr Issui ac wedyn a'r eglwys fach brydferth yng nghanol y caeau (hen 'Rood Screen'o goed derw a oroeosodd Oliver Cromwell a'i griw). Cinio yn yr haul ar hen fainc cerrig ar bwys wal yr eglwys. Gadael tua 1.30 (mewn brys i gyrraedd y dafarn i weld ail hanner y gem rhwng Cymru ac Awstralia) a dringo trwy'r rhedyn a grug dros Crug Mawr ac i lawr tuag at Llanbedr. Bron neb i'w weld ar wahan i griw o tua ugain beicwyr (oedd bach yn araf i ni). Cyrraedd y Red Lion, Llanbedr i ffeindio criw mawr o grysau coch o flaen y teledu (ac yn crys bach aur a gwyrdd yn y gornel!). Cwrw a chwmni da - a'r ail hanner yn ei grwnswth (Doedd yr un gynta ddim cystal beth bynnag!).
Gadael am 4.30 am hanner awr hamddenol yn y cyfnos ar hyd glannau'r afon Grwynne yn ôl i'r ceir. Gorffen am 5.00.
Lluniau gan Llew ap Gwent ar Fflickr
Gwybodaeth am Glwb Mynydda Cymru
Cynnwys rhaglen weithgareddau'r Clwb dros yr wythnosau i ddod. Croeso i bawb. Cwmni da bob tro
Manylion sut i gysylltu â swyddogion y Clwb
©Clwb Mynydda Cymru. Diweddarwyd gan y gwefeistr 22/1/18 9:51